*Projekts*

Grozījumi Ceļu satiksmes likumā

Izdarīt Ceļu satiksmes likumā (Latvijas Republikas Saeimas un Ministru Kabineta Ziņotājs, 1997, 22. nr.; 2000, 3., 14., 15. nr.; 2001, 6. nr.; 2003, 17. nr.; 2005, 13. nr.; 2006, 2. nr.; 2007, 3., 7., 21. nr.; 2008, 13. nr.; 2009, 1., 7., 14. nr.; Latvijas Vēstnesis, 2010, 86., 151. nr.; 2011, 46., 99., 201., 204. nr.; 2012, 41., 200. nr.; 2013, 243. nr.; 2014, 186., 228. nr.; 2015, 251. nr.; 2016, 241. nr.; 2017, 90., 113. nr.; 2017, 231., 4. nr.) šādus grozījumus:

1. Izteikt 16. panta 5.3 daļu šādā redakcijā:

“(53) Latvijā un ārvalstīs iepriekš nereģistrētam autobusam, M1 kategorijas transportlīdzeklim, kuru izmanto pasažieru komercpārvadājumos, un autoapmācībai paredzētam un attiecīgi reģistrētam transportlīdzeklim pirmreizējo valsts tehnisko apskati veic ne vēlāk kā 12 mēnešus pēc tam, kad attiecīgais transportlīdzeklis pirmoreiz reģistrēts Latvijā, ievērojot termiņu, kāds norādīts atļaujā piedalīties ceļu satiksmē. Otro valsts tehnisko apskati minētajiem transportlīdzekļiem veic ne vēlāk kā gadu pēc pirmās valsts tehniskās apskates, bet turpmākās valsts tehniskās apskates – reizi sešos mēnešos, ievērojot termiņu, kāds norādīts atļaujā piedalīties ceļu satiksmē.”

2. 31.1 pantā:

izteikt panta nosaukumu šādā redakcijā:

“31.1 pants. Tahogrāfa uzstādīšana, pārbaude, remonts un plombēšana”;

izteikt panta otro daļu šādā redakcijā:

“(2) Tahogrāfu transportlīdzeklī uzstāda, pārbauda, remontē un plombē inspicēšanas institūcija (darbnīca), kura akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību un atbilst Eiropas Parlamenta un Padomes 2014. gada 4. februāra Regulas (ES) Nr. 165/2014 par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu noteiktajām prasībām.”;

papildināt pantu ar trešo daļu šādā redakcijā:

**“**(3) Kārtību, kādā īstenojama inspicēšanas institūcijas (darbnīcas) darbība un tās uzraudzība, nosaka Ministru kabinets.”

3. Papildināt likumu ar 31.3 pantu šādā redakcijā:

“31.3 pants. Tahogrāfa darbības kontrole.

1. Tahogrāfa darbību uz ceļiem kontrolē Valsts policija. Pamatotu aizdomu par veiktajām manipulācijām tahogrāfā gadījumā Valsts policija attiecīgo transportlīdzekli nosūta papildu pārbaudes veikšanai inspicēšanas institūcijā (darbnīcā).
2. Kārtību, kādā inspicēšanas institūcijā (darbnīcā) veicama tahogrāfa darbības papildu pārbaude un sedzami papildu pārbaudes izdevumi, nosaka Ministru kabinets.”

Satiksmes ministrs U.Augulis

Vīza: Valsts sekretārs K.Ozoliņš